CELEX: 62010CA0108
Language: da
Date: 2011-09-06 00:00:00
Title: Sag C-108/10: Domstolens dom (Store Afdeling) af 6. september 2011 — Ivana Scattolon mod Ministero dell’Istruzione, dell’Università e della Ricerca (anmodning om præjudiciel afgørelse fra Tribunale Ordinario di Venezia — Italien) (Socialpolitik — direktiv 77/187/EØF — varetagelse af arbejdstagernes rettigheder i forbindelse med overførsel af virksomheder — begrebet virksomhed og begrebet overførsel — offentligretlig overdrager og offentligretlig erhverver — anvendelse af den kollektive overenskomst, der er gældende hos erhververen fra datoen for overførslen — lønmæssig stilling — hensyntagen til den anciennitet, der er erhvervet hos overdrageren)

22.10.2011   
            
            
               DA
            
            
               Den Europæiske Unions Tidende
            
            
               C 311/10
            
         Domstolens dom (Store Afdeling) af 6. september 2011 — Ivana Scattolon mod Ministero dell’Istruzione, dell’Università e della Ricerca (anmodning om præjudiciel afgørelse fra Tribunale Ordinario di Venezia — Italien)
   (Sag C-108/10) (1)
   
   (Socialpolitik - direktiv 77/187/EØF - varetagelse af arbejdstagernes rettigheder i forbindelse med overførsel af virksomheder - begrebet »virksomhed« og begrebet »overførsel« - offentligretlig overdrager og offentligretlig erhverver - anvendelse af den kollektive overenskomst, der er gældende hos erhververen fra datoen for overførslen - lønmæssig stilling - hensyntagen til den anciennitet, der er erhvervet hos overdrageren)
   2011/C 311/12
   Processprog: italiensk
   
      Den forelæggende ret
   
   Tribunale Ordinario di Venezia
   
      Parter i hovedsagen
   
   
      Sagsøger: Ivana Scattolon
   
      Sagsøgt: Ministero dell’Istruzione, dell’Università e della Ricerca
   
      Sagens genstand
   
   Anmodning om præjudiciel afgørelse — Tribunale Ordinario di Venezia — anvendelsesområdet for Rådets direktiv 77/187/EØF af 14. februar 1977 om tilnærmelse af medlemsstaternes lovgivning om varetagelse af arbejdstagernes rettigheder i forbindelse med overførsel af virksomheder, bedrifter eller dele af bedrifter (EFT L 61, s. 26) og Rådets direktiv 2001/23/EF af 12. marts 2001 om tilnærmelse af medlemsstaternes lovgivning om varetagelse af arbejdstagernes rettigheder i forbindelse med overførsel af virksomheder eller bedrifter eller af dele af virksomheder eller bedrifter (EFT L 82, s. 16) — fortolkning af artikel 3, stk. 1, i direktiv 77/187/EØF — overførsel af rengøringspersonale fra en lokaladministration til en statslig administration — bevarelse af rettigheder, herunder anciennitet opnået hos den lokale enhed
   
      Konklusion
   
   
               1)
            
            
               En offentlig myndighed i en medlemsstats overtagelse af personale, som er ansat i en anden offentlig myndighed, og som har til opgave at levere hjælpetjenester, der bl.a. omfatter vedligeholdelsesopgaver og administrativ bistand, til skoler, er en virksomhedsoverførsel, som henhører under Rådets direktiv 77/187 af 14. februar 1977 om tilnærmelse af medlemsstaternes lovgivning om varetagelse af arbejdstagernes rettigheder i forbindelse med overførsel af virksomheder, bedrifter eller dele af bedrifter, når nævnte ansatte udgøres af en struktureret enhed af ansatte, som er beskyttet som arbejdstagere i henhold til denne medlemsstats nationale ret.
            
         
               2)
            
            
               Når en overførsel som omhandlet i direktiv 77/187 fører til, at den kollektive overenskomst, der er gældende hos erhververen, anvendes umiddelbart på de overførte arbejdstagere, og når de i denne overenskomst fastsatte lønvilkår navnlig er tilknyttet ancienniteten, er artikel 3 i dette direktiv til hinder for, at de overførte arbejdstagere i forhold til deres situation umiddelbart før overførslen udsættes for en væsentlig lønnedgang som følge af, at der ikke tages hensyn til den anciennitet, som de har optjent hos overdrageren, og som svarer til den anciennitet, der er optjent af arbejdstagerne hos erhververen, ved fastsættelsen af deres startindplacering hos sidstnævnte. Det tilkommer den forelæggende ret at undersøge, om der i forbindelse med den i hovedsagen omhandlede overførsel forelå en sådan lønnedgang.
            
         
      (1)  EUT C 134 af 22.5.2010.